בס"ד

**ספר יצירה: בין הינדואיזם לקבלה/ ד"ר אריאלי שמר**

הקדמה

בספר זה אבקש להראות אנלוגיה טקסטואלית ורעיונית בין תורת ספר יצירה לבין המייטרי-אופנישד (המכונה גם מייטראיניה אופנישד) והפילוסופיה המזוהה עם אסכולות הסאנקהיה והיוגה שמהדהדות בה. ספר זה אפוא יציע לפני הקורא את האנלוגיה בין היצירות, וינסה להעריך מחדש את זמן כתיבתו של ספר יצירה, שזמן חיבורו המשוער נע במחקר כיום בין המאה הראשונה (ואף לפני כן) לבין המאה השמינית או התשיעית לספירה, ואת המיקום הגיאוגרפי בו התחבר. כפי שאראה, עצם ההשוואה בין תורה הודית לספר עברי, באפשרותו לא רק להשליך הבנת אופיו ותוכנו המקורי של הספר אלא גם על מוטיבים נוספים שהתגלו בקבלה הימי-ביניימית, אותה שיטת מחשבה שראתה בספר יצירה מסד לרעיונותיה.

ג. הקבלות בין ספר יצירה ומייטרי אופנישד

כפי שאראה, ספר-יצירה ומייטרי אופנישד לא רק שחולקים תיאוריה משותפת על אלוהות אינסופית חובקת כל בלבד (במייטרי ברהמן-אטמן), אלא יתרה מזו, ניתן אף לזהות די בקלות קטעים טקסטואליים זהים, תופעה משמעותית ביותר לפיענוח אופיו האניגמטי של ספר- יצירה, זמן חיבורו המשוער ועל קטלוגו באחד הזרמים של היהדות העתיקה.

ג.1. הקבלות טקסטואליות

ג.1. 1. האל האינסופי בששת ממדי החלל

ספר יצירה:

עשר ספירות בלימה: ומידתן עשר שאין להן סוף. עומק ראשית, ועומק אחרית, עומק טוב, ועומק רע, עומק רום, ועומק תחת, עומק מזרח, ועומק מערב, עומק צפון, ועומק דרום. ואדון יחיד אל מלך נאמן מושל בכולן ממעון קדשו ועד עדי עד. (סע' 7)

מייטרי:

The Brahman,[[1]](#footnote-1) indeed, was this world in the beginning, the one, the boundless, unbounded towards the east, unbounded towards the south, unbounded towards the west, unbounded towards the north, above and below, boundless on all sides. For him there is nothing to the east, or nothing otherwise going towards up in the heavens, nothing in oblique direction, nothing below or above. He is the inconceivable highest Ātman,[[2]](#footnote-2) immeasurable, unborn, unexplorable; he is 'this whose self is infinitude' (ākāśātmā).[[3]](#footnote-3) It is he who, when the whole world disappears, alone remains awake; and it is who, again, awakens the pure spirit; through him alone, it thinks and in him again it disappears. (6.17)

הסבר:

בשני המקורות הבורא הוא אחד ומתפשט לאינסוף בששת כיווני החלל. בספר יצירה הוא מושל ומתפשט בהם מאמצע החלל: "ממעון קדשו ועד עדי עד" (ראה בפרק א.3. 1), וכפי שאראה בהמשך, נקודת המרכז היא מקומה של האלוהות המתפשטת במייטרי (ראה להלן בפרק ג. 1. 4).

ג.1. 4. ששת כיווני המרחב מתפשטים מהממד האמצעי של הקוסמוס

ספר יצירה:

עשר ספירות בלימה: בלום פיך מלהרהר, בלום פיך מלדבר. ואם רץ ליבך שוב למקום שיצאתה ממנו וזכור שכך נא': "והחיות רצוא ושוב". ועל דבר זה נכרת ברית. (סע' 5)

ומידתן עשר שאין להם סוף, נעוץ סופן בתחילתן ותחילתן בסופן כשלהבת קשורה בגחלת. דע וחשוב וצור, שאדון יחיד והיוצר אחד ואין לו שיני, ולפני אחד מה אתה סופר. (סע' 6)

עשר ספירות בלימה: ומידתן עשר שאין להן סוף. עומק ראשית, ועומק אחרית, עומק טוב, ועומק רע, עומק רום, ועומק תחת, עומק מזרח, ועומק מערב, עומק צפון, ועומק דרום. ואדון יחיד אל מלך נאמן מושלן בכולן ממעון קדשו ועד עדי עד. (סע' 7)

עשר ספירות בלימה: צפייתן כמראה הבזק, ותכליתן אין בהן קץ. דברו בהן כרצוא, ולמאמרו כסופה ירדופו, ולפני כסאו הן משתחוים. (סע' 8)

שבע כפולות בג"ד כפר"ת, שבע ולא שש, שבע ולא שמונה. מכוון שש צלעות לששה סדרים, והיכל קדוש מוכן באמצע. "ברוך כבוד ה' ממקומו"- הוא מקומו של עולמו ואין עולמו מקומו. והוא נושא את כולן. (סע' 38)

מייטרי:

1. Agni, the Gāytatrī,[[4]](#footnote-4) the Stoma Trivṛt, the Sāman Rathantaram, the Spring, the Prāṇa, the Stars, the Vasus- they rise towards the east of it (the sun), they shine, they rain, they extol it, they again enter into it, and glean and peep forth from it through a cleft, but it (the sun) is unthinkable, formless, deep; it is concealed, blameless, compact, unfathomable, devoid of guṇas; it is full of splendour, it is the enjoyer of consumer of guṇas, it is frightful, devoid of development; it is the lord of the Yogins; it is omniscient, mighty immeasurable, beginingless, endless, blissful, unborn, wise, indescribable; it creates everything, animates all, consumes all, rules over all; it is the innermost, being of all.
2. Indra, the Triṣṭubh, the Stoma Pañcadaśa, the Sāman Bṛhat, the Rudas-these rise forth towards the south of it (the sun), they shine, they rain, they extol it, they again enter into it and peep forth from it through a cleft, -but it is without beginning and without end, it is immeasurable, unlimited, it cannot be moved by others, it is free, characterless,[[5]](#footnote-5) formless, it is of unlimited power, it is the creator and the illuminator.
3. The Maruts, the Jagatī, the Saptadśa, the Sāman Vairūpam, the rainy season, the Apāna, the planet Śukra (venus), the Ādityas-they rise forth towards the west of it, they shine, they rain, they extol it, they again enter into it and peep forth out of it through a cleft- but it is quiet, wordless or taciturn. It is fearless, sorrowless, it is existing joy, it is satiated or gratified, it is firm, unwavering, immortal, unshakable, permanet, it is named Viṣṇu, it is a place having all under it (it is above all).
4. The Viśve Devāh, the Anuṣṭubh, the Stoma Ekaviṁśa, the Sāman Vairājam, the autumn, the Sāman, Varuṇa, the Sādhyas, they rise forth towards the north of it (the sun), they shine, they rain, they extol it, they again enter into it, and peep forth out it through a split, -but he is inwardly pure, purified, vacant (śūnya), quiet, it is devoid of prāṇa, devoid Ātman it is endless.
5. Mitrā-Varuṇau, the Paṅkti, the Stamas Triṇava and Trayastriṃśa, the Sāmans- Sākavram and Raivatam, the winter (Hemanta) and the cold season (Śiśira), the Udāna, the Aṅgirasas, the moon, - they rise forth upward from it (the sun), they shine, they rain, they extol it, they again enter into it, and peep forth out of it through a cleft, - but one knows under the name of Praṇava, as the director, it appears as effulgence, it is sleepless, ageless, deathless and sorrowless.
6. Śani (Saturn), Rāhu (the Dragon's head), Ketu (the Dragon's tail), the serpents, the Rākṣasas,[[6]](#footnote-6) the Yakṣas,[[7]](#footnote-7) men, birds, the monsters (Śarabha), elephants ect. – they rise forth towards below from it (the sun), they shine, they rain, they extol it they again enter into it and peep forth out of it through a cleft, from it there rises the wise one, the sustainer of things which are separate, who is the inmost being of all, who is imperishable, pure, purified, full of splendor, patient, and quiet.
7. And it, (the sun) indeed, is "the Ātman in the inmost being, (inside the heart), fully pure", just like a blazing fire, who assumes all forms (viśva-rūpa); this universe serves as food for it, all the beings are interwoven like the warp and woof in it "it is Ātman, the sinless one, free from old age, free from death and free from sorrow, devoid of doubt, devoid of any fetters (bonds); its resolutions always come true, its desires always come true; "it is the almighty, it is the ruler of being, it is the protector of being, it is the bridge which holds together what are separate or asunder"; this Atman, indeed, is called Ῑśāna Śambhu, Bhava, Rudra, Prajāpati, the creator of all, Hiraṇyagarbha, it is the truth, the Prāṇa, the bird of passage (Haṁsa), the controller, the unshakable one, it is Viṣṇu, Nārāyaṇa; and there it dwells in the fire, and there it dwells in the heart, and there it dwells in the sun; it is all alone the only one. Obeisance to you, assuming all forms, and still remaining concealed in the true ether (of the heart)!

הסבר:

ספר יצירה מתאר את הספירות בתנועה דיאלקטית של רצוא ושוב מהאל שבמרכז. הם נדמים ל"מראה בזק" או ל"שלהבת קשורה בגחלת", ובנוסף לדימוי "סופה" הם מורים גם על מהירות תנועתן. המשמעות ברורה: תנועת הספירות מאירות ומתפשטות במהירות, אך תמיד שבות למקורן האלוהי במרכז החלל. המרכז מדומה ל"גחלת" או שנקרא "מעון" ו"היכל הקודש". כמו כן, הספירות מתוארות כישויות ("חיות המרכבה") הנענות למאמר האל ומשתחוות לפני כסאו.

במייטרי הקבלה לתיאוריה של ספר יצירה מכמה בחינות:

במייטרי הקבלה לתיאוריה של ספר יצירה מכמה בחינות:

ראשית, במייטרי מרכז החלל הוא השמש, וממנו כמו קרני שמש מתפשטות כל תופעות העולם לששת כיווני המרחב. התופעות הן: מזמורים דתיים, עונות השנה, גרמי השמים, יצורי ארץ, ועוד. הדמיון לספירות בא לידי ביטוי בציורן המאיר והמבזיק (סע' 6, 8).

שנית, התנועה הדיאלקטית של תופעות עולם בששת כיווניו, שמחד עולות ומתפשטות ושמאידך מהללות ושבות בחזרה לאטמן שבמרכז (בשמש), דומה לספירות הנענות למאמר האל ומשתחוות לו (סע' 5, 6, 8).

שלישית, בשתי התורות לאלוהות משכן מיוחד במרחב. בספר יצירה המשכן של "רוח אלוהים חיים" הוא "מעון", "היכל הקודש" או "כסאו" (סע' 7, 8, 38). במייטרי המשכן של אטמן הוא בשמש. הדבר מפורש עוד במקום אחר באופנישד: "But that golden man[[8]](#footnote-8) inside the sun. who gazes down on this earth from his golden seat… it is who, as the solar fire residing in the heavens…" (6.1-2).

רביעית, בספר יצירה אדון יחיד מושל ממעונו בכל הספירות (סע' 7) ונושא אותן (סע' 38), ואילו במייטרי נאמר למשל שאטמן שולט על כל התופעות, מחייה אותן, מקיימן, רוח-החיים (Prāṇa), וכיוצא בזה (למשל, 7.1; 7.7). הוא גם מתואר כ"גשר" שמגשר את כל התופעות הנפרדות, ככזה שכל יצורי העולם ארוגים בתוכו (7.7). אפיונים אלה דומים בתכליתם לתפקיד ה"נושא" את הכול בספר יצירה.

אך לא די בזה. במקום אחר באופנישד מתואר אטמן בדמותו כ"אדם ההיולי" (פַּרָגַ'אפָּטׅי) מילולית כ"נושא" את כל העולם: "This, indeed, is the form of prajāpati which bears or maintains all; in it is this whole world resolved and in this whole world it (that form) is resolved" (6.6).[[9]](#footnote-9) משפט שמזכיר את הנוסח הארוך בספר יצירה: "הוא מקומו של עולמו ואין עולמו מקומו. והוא נושא את כולן" (סע' 38).

חמישית, כפי שציינתי למעלה, בשתי התורות האלוהות היא אינסופית בממדיה ובהתפשטותה במרחב (ראה בפרק ג.1. 1), ומפאת זאת היא בלתי מושגת להבנה אנושית. במייטרי אין לרדת לעומקו של אטמן, כאן בשמש: "it (the sun) is unthinkable, formless, deep; it is concealed, blameless, unfathomable" (7.1). לדעתי, זו בדיוק הכוונה במונח "עומק" בספר יצירה: לא מבע של אינסופיות בממדי הספירות בלבד, אלא גם חוסר אונים בהשגת ובהבנת מהותו: מחד הוא "נטול תכונות" ומאידך הוא "מלא בתכונות" (שם). על זה נאמר: "בלום פיך מלהרהר, בלום פיך מלדבר" (סע' 5).

שישית, ללא ספק הקרבה הרעיונית שמצא בעל ספר יצירה עם מייטרי היא קודם כל בהערצת אל אחד. ספר יצירה מדגיש שהאל הבורא הוא יחיד: "שאדון יחיד והיוצר אחד ואין לו שיני, ולפני אחד מה אתה סופר" (סע' 6), ואילו במייטרי ברהמן-אטמן הוא "all alone the only one", מלבד שאר התארים "אבי-כל-חי", "בורא-הכל" וכיוצא בזה.[[10]](#footnote-10)

למעשה המקור לתיאורו של אטמן בקטע הנדון הוא בצְ'הַנְדוֹגְיָה אופנישד,[[11]](#footnote-11) כאמור אחד הקדומים ביותר מבין האופנישדות, אולם באופנישד זה התיאור הקוסמולוגי של השמש ושש קרניה (תופעות העולם) הוא בדמיון כוורת דבש ודבורים. השמש (ברהמן) היא הדבש, וקרניה (ששת כיווני המרחב) הן תאי הדבש. באופנישד זה אין תיאור נרחב של תופעות העולם אלא חלק מהתורות הדתיות, כמו הוודות, בדימוי דבורים, הן אלו שמתפשטות בששת ממדי העולם (צְ'הַנְדוֹגְיָה 3.1-5). מכאן שקשה ההנחה שספר יצירה הוא המקור לנאמר במייטרי, שהאחרון מבוסס על טקסט קדום מתרבותה. מה עוד שהקטע הנדון במייטרי הקשרו יוגיסטי-מדיטטיבי, ארחיב על כך בהמשך.

ברם, אין בקביעותיי האחרונות שלילת עצמאותו העיונית של בעל ספר יצירה. שכן אוצר המונחים המקראיים מלמדים על ייחודיותו היהודית. למשל, המונח "בלימה" (איוב כו, 7),[[12]](#footnote-12) ובמיוחד המונחים והמוטיבים מספר יחזקאל כמו תנועת הספירות בדמיון חיות המרכבה הנעות ב"רצוא ושוב כמראה הבזק" (א, 14),[[13]](#footnote-13) המילה "ספיר" (שם, 26) במשחק של לשון נופל על לשון למילה "ספירה", "גחלי אש" (שם, 13), המילה המנחה "רוח" או הרוח החיה" (שם, 20- 21), ובכלל האסוציאציה הסולארית של "מעשה מרכבה" (למשל, שם, 4). כל אלו מצביעות על מגמת עיבוד ואינטגרטיביות של תורת המרכבה הקדומה בישראל עם זו העוסקת באטמן (ה"רוח"), ששת כיווני המרחב הדיאלקטיות בתנועתן, ואף יש להוסיף את "מראה אדם" על הכיסא מיחזקאל (שם, 26) בהשוואה ל"אדם ההיולי" המצוי בכיסאו בשמש.

היוצא אפוא מההשוואה של שתי התורות, כי נפתרה התעלומה במחקר על מיהותה של נקודת המרכז במרחב. לדעת ספר יצירה ה"מעון" או "היכל הקודש" הוא בשמש, כך ולא אחרת(!). על זה ראה עוד בהמשך.

לעומת זאת יש לשים דגש על הבדל משמעותי בין שתי התורות הנדונות. במשנת ספר יצירה הספירות הן הן המתפשטות מהאלוהות ולא מגוון תופעות עולמיות. לדעתי, יש לזה חשיבות מרובה להלך רוחו היהודית של בעל ספר יצירה, שתורת "שבעת הכוחות האלוהיים" (כמו ה-me המסופוטמי) היו לו מסורת נכבדה בהתגלות האל בעולמו. הם "חיות הקודש". תורה עתיקה מימי המקרא, שהייתה חיה בספרות בית שני (ראה בסעיף א.3. 3. 3. ובהמשך). כך שהמקובלים המאוחרים לכל הפחות הבינו אל נכון את השלד העיקרי של מהות הספירות של ספר יצירה כמכוונות למסורת העתיקה של הכוחות הללו.

ג. 1. 11. המונח "ספירות"

ספר יצירה:

עשר ספירות בלימה ועשרים ושתים אותיות יסוד. (סעיף 2)

הסבר:

פירוש המילה "סאנקהיה" בסנסקריטית משמעה "ספירה".[[14]](#footnote-14) כפי שהשם רומז, אסכולה מחשבתית זו מנסחת את עיקריה בדפוס או בסכמה של ספירה, מנייה. המדובר בשלוש מערכות נפרדות עיקריות: עשרים וארבעה עקרונות של האצלה (או עשרים חמישה לרבות הפורושה), מניית שמונה דיספוזיציות שבעיקרון ה"תבונה" (סאנקהיה קלאסית), וחמישים קטגוריות בסיסיות הנוצרות על ידי התבונה", תחושת ה"אני" וה"הכרה".[[15]](#footnote-15) ספר יצירה שהושפע מהתורה כפי הנמצאת במייטרי אופנישד ומפילוסופית סאנקהיה המשוקעת בה, בחר אפוא לנסח אף הוא את מרכיבי האצלה שלו במונח ספירות, לא במשמעות מספרים במלוא מובן המילה, אלא כפי שכבר טען ליבס מסיבותיו הוא, הכוונה היא ל"דברים ספורים".[[16]](#footnote-16) ספר יצירה למעשה מונה וסופר את עקרונות האצלה של העולם, כמו בפילוסופית סאנקהיה.

גרינולד אומר בצדק: "כל הקורא בספר יצירה אינו יכול שלא להתרשם מהאופי הסכימאטי שבו מובאות המערכות הקונספטואליות שבו, בין שהן עומדות לעצמן ובין שהן משולבות זו בזו". אולם הוא טוען (כמו אחרים) בקשרים אפשריים של ספר יצירה לעולם המושגים הפיתוגראיים.[[17]](#footnote-17) לדעתי, הוא אכן יכול למצוא בו הקבלה לעולם המחשבה ההלניסטי הקרוב אליו (ראה להלן), אבל לתורה ההודית זיקה ישירה ומובהקת.

להנחתי, לא סתם נחלקו מקובלים תיאוסופיים בפירוש המונח ספירה. הם פשוט הוטעו על ידי בעל ספר יצירה. במסורת היהודית שבעת הכוחות נקשרו מאז ומתמיד לצבע הספיר (גון השמים). בנוסף, גם המילה "ספרה" היוונית (sphaira, חוג, עיגול) הולמת את צורת שבעת "הכוחות האלוהיים" הללו מקדמת דנא או את תיאור הרקיעים במפת השמים הגאוצנטרית מתקופת בית שני והלאה, שזוהו עם כוחות אלו.[[18]](#footnote-18) כך שדי בקלות יכלו הבאים אחרי ספר יצירה, שלא הכירו את הרקע ההודי של הספר, להעמיס על המונח ספירה את המשמעויות הנוספות הללו. כפי שכתבתי, אכן בעל ספר יצירה שילב את תורת שבעת הכוחות ממסורתו עם התורה ההודית החדשה, והלכך אולי ניתן גם לחשוב כי בעל ספר יצירה ביקש לאחוז את החבל בשני ראשיו, ולרמוז למשמעויות המקובלות במסורתו ובסביבתו התרבותית, אך אפילו אם נכון הדבר, אין הן עיקר במשנתו המקורית.[[19]](#footnote-19)

לעומת זאת, בלתי ניתן להתעלם גם מהרוח ההלניסטית שבספר. למשל, הרעיון שהמספר שבע מוטל כבבואה במציאות במניין כוכבי הלכת, הרקיעים ועוד (סע' 42, 43), הוא פיתגוראי במיטבו (ראה בהמשך). אכן פילון שניסח את עיקרי הספר בתורותיו, וכך אוכיח בהמשך, הגדירם כמספרים.[[20]](#footnote-20) אני סבור, שכאן בדיוק מונח ההסבר להרחבת שבעת הכוחות לעשרה. רוצה לומר, שאם בפילוסופית סאנקהיה המונח "ספירה" שימש ככלי טכני בלבד למניית מרכיבי הקוסמוס, הרי שבתורת ספר יצירה אפשרי שהוא שולב עם שיטת המחשבה הפיתגוראית, פילוסופיה שראתה לא רק במספר שבע מהות אלוהית אלא גם במספר עשר מספר מושלם, ומזה המעתק לעשר ספירות-כוחות-מספרים.[[21]](#footnote-21) עיבוד מעין זה כפי שהראיתי הוא מוטו בשיטתו.

יהא אשר יהא, בעל ספר יצירה שבחר במונח "ספירה" ההודי כדי לציין את מערכת האצלה הראשונה שבספרו, שונה מהותית מתורת מייטרי אופנישד וממקורו הספרותי (צ'הנדוגיה אופנישד), שלא ראו בשש ההתפשטויות אלא כיווני מרחב בלבד. בספר יצירה הספירות המתפשטות מנקודת המרכז (השמש) הן ישויות אונטיות בהתאם לתורת הסוד של מסורתו הדתית, הוא משתמש בטרמינולוגיה של החיות מ"מעשה מרכבה" (סע' 5, 8). כזכור, בחיבור ההודי תופעות העולם הן אלו שאומרות הלל ושבח לאלוהות שבמרכז, ולא ההתפשטויות עצמן.[[22]](#footnote-22) הבדל זה די משמעותי ובכוחו להבהיר ולהבחין את הדבקות של בעל ספר יצירה וחוגו במסורת היהודית.

1. האטימולוגיה של השם "ברהמן" Brahman)) מעורפלת, אך מקובל לגזור את השם מהשורש הסנסקריטי (bṛh אוbṛṁh ) שמשמעו "לגדול", "להתפשט". בספרות הוודית הקדומה הוראתו העקרונית היא הכוח המסתורי או הדיבור האלוהי באמצעותו האלים מתהווים. ראה: 'Brahman', in: J. Bowker (ed.), *The Oxford Dictionary of World Religion*s, Oxford-New York 1997, p. 163. כמו כן, ראה:H. Oldenberg, *Doctrine of the Upaniṣad* (ibid), pp. 29- 30.; יש לציין, שהמושג ברהמן אינו מופיע כמונח שווה ערך לאלוהות בכל האופנישדות ובטקסטים מאוחרים יותר. פעמים שהוא מציין משהו יותר אבסטרקטי, וגם האבסטרקטי מכל אבסטרקטי. בתרבות הסנסקריטית העשירה מגוון של משמעויות, והאופנישדות שונות זו מזו, לפעמים מאד. תודה לפרו' דני רווה על הערה זו. [↑](#footnote-ref-1)
2. השם "אטמן" (Ātman) נגזר מהשורש הסנסקריטי שמשמעו "לנשום". אטמן הוא "נשימה". בפילוסופיה ההודית הוא יותר מבחינת "רוח-חיים", "אני" או "עצמי". ראה: ש' בידרמן, **פילוסופיה הודית קווי יסוד**, תל אביב 1980, עמ' 37; H. Oldenberg, *Doctrine of the Upaniṣad* (ibid), pp. 33- 34 [↑](#footnote-ref-2)
3. Ākāśa בסנסקריט הוא גם אתר וגם חלל. כאן המשמעות היא אתר. האתר בפילוסופיה זו מצוי כיסוד בכל חלל העולם. [↑](#footnote-ref-3)
4. שם של משקל פרוזודי, וכמוהו כל האלמנטים השניים בכל החרוזים בציטוט זה. [↑](#footnote-ref-4)
5. או אינו מוגדר מינית. [↑](#footnote-ref-5)
6. השדים. [↑](#footnote-ref-6)
7. אלוהויות-היער. [↑](#footnote-ref-7)
8. הכוונה לפורושה (מילולית, "אדם"), "רוח העולם" בפילוסופיית סאנקהיה, במייטרי הכוח הפנימי של ברהמן החודר בעולם. הוא אטמן. כמו כן, ראה: צ' פרידמן, **האופנישדות והברהמנות- מבחר ההגות והמיתולוגיה של הודו הקדומה**, ירושלים 2014, עמ' 55. [↑](#footnote-ref-8)
9. הכוונה שאטמן בדמות ה"אדם ההיולי" הוא צורת העולם כולו. הווה אומר, הקוסמוס הוא דמות אדם. [↑](#footnote-ref-9)
10. למעשה האמונה במייטרי היא מוניסטית, הווה אומר שברהמן-אטמן מתגלם גם בשאר האלים בפנתיאון ההודי. למשל, ראה מייטרי 7.7 (למעלה), ועוד. בספר יצירה האל אינו מתגלם אלא בכל העולם כולו, ללא כל קשר לתפיסה אלילית כלשהי. [↑](#footnote-ref-10)
11. אמנם ניתן לקשור את המוטיב הסולארי עם ה"עמוד הקוסמי" (ועמו את מוטיב ה"עץ הקוסמי"- ראה בפרק ג.1. 9) המכונה: סקמבה (Skambha), המופיע באטהרווה-וודה 10.7.12, כאשר אחד מתפקידיו הוא לכונן את ששת כיווני העולם. [↑](#footnote-ref-11)
12. המונח "ספירות בלימה" (סע' 5, 7, 8) מקורו במדרש הפסוק המקראי: "נטה צפון על תהו תלה ארץ על בלימה", וזאת כדי להתאימו לעניינו, כאילו הארץ (העולם) תלויה על "ספירות בלימה". "בלימה" בהקבלה ל"תהו", רוצה לומר ספירות שאין בהן ממש מלבד האל (או "רוחו") המושל בהן. לדעתי, בחירת הפסוק בספר יצירה מרמזת גם על המסורת ששרדה עדיין בתקופת בית שני (למשל בספר חנוך) על כיסא ה' בהר צפון, מעתה כיסא נטוי על ספירות "תהו" ו"בלימה". אגב גם ביחזקאל נאמר על התגלות ה' מהצפון: "רוח סערה באה מן הצפון" (א, 4). [↑](#footnote-ref-12)
13. ביחזקאל תיאור מרכבה דינמית הנוסעת במהירות הבזק לארבעת רוחות השמים, ואילו לשיטת ספר יצירה המושפע ממוטיב הודי כמו זה שבמייטרי ששה כיוונים יוצאים ממושב סטטי של האל במרכז העולם. [↑](#footnote-ref-13)
14. #  למשל, H. Oldenberg, *Doctrine of the Upaniṣad* (ibid), p. 134; E. Harzer, 'Sāṃkhya' (ibid), p. 47; G. J. Larson, *Classical Sāṃkhya: An Interpretation of Its History and Meaning*, pp. 1- 3.

 [↑](#footnote-ref-14)
15. E. Harzer, 'Sāṃkhya' (ibid), pp. 47- 48.; אציין שאת חמישים הקטגוריות לא מצאתי בפילוסופית סאנקהיה במייטרי אופנישד. ראה בהערה 338. [↑](#footnote-ref-15)
16. ראה בהערה 76. [↑](#footnote-ref-16)
17. א' גרינולד, 'מספר יצירה לספר הבהיר' (הערה 3), עמ' 24. [↑](#footnote-ref-17)
18. ש' אריאלי, **על מקורותיה של תורת הספירות** (שם), עמ' 314- 315, 319- 320. [↑](#footnote-ref-18)
19. המונח "ספיר" גם מופיע ב"מעשה מרכבה" שביחזקאל א, פרק שאליו ללא ספק התייחס בעל ספר יצירה. [↑](#footnote-ref-19)
20. כמו כן, ראה בהערה 80. [↑](#footnote-ref-20)
21. ראה בפרק א.3. 3. 2. [↑](#footnote-ref-21)
22. ראה בפרק ג.1. 4. [↑](#footnote-ref-22)